د سال 1572 زایئشتی خوان دی سالسیدو أڤئلی کأسی بی کئ راساگە یی نە کئ ڤا نوم آرورا نوم دیار بییە رأڤأندیاری کئرد ڤئ د گات نئھاجوٙری بال ئو دأریا لوزون ئیچئ نأم نئھاجوٙری کئرد، ڤئ د گوزارئشتیا سئیل کاری کئ د ئی راساگە داشتە نوم شأریا، بالئر، کاسینگوٙران و ئینفانتا نأم د ئی گوزارئشتیا آڤئردە. د گات ئستئمار ئسپانیا آرورا بی ڤئ یئ گئل د زیربأرجایا ئینفانتا. د گات میسیوٙنئریا خألک ئی آستوٙن حامیندار ڤیر و باڤأرکو فئرانسیسیا بییئن و فئرانسیس جاگە یا میسیوٙنئری نە د شأریا بالئر و کاسینگوٙران د سال 1609 زایئشتی رأڤأندیاری کئرد. تا سال 1979 کئ فئردیناند مارکوٙس سأرکوٙمأرە دئمایی فیلیپین ڤئنە د آستوٙن کوٙئ زوٙن جئگا کئرد یئ گئل د زیربأرجایا آستوٙن کوٙئ زوٙن بییە. ئیسئنی آرورا یئ گئل د بأرجایا آستوٙن کوئ زوٙن بییە. ئی آستوٙن د گاتی کئ یئ گئل د زیربأرجایا آستوٙن کوئ زوٙن بی ڤاگئرد آستوٙن نوئ ڤاکیجا سأریأک راساگە ئل پئرنسیپ بییئن. ئی آستوٙن تا سال 1979 کئ فئردیناند مارکوٙس سأرکوٙمأرە دئمایی ڤئنە د کوٙئ زوٙن جئگا کئرد ئیچئ یئ گئل د زیربأرجایا آستوٙن کوئ زوٙن بییە.